Տակաւին 16 տարեկան, 1917-ի ապրիլին, Աղասի Խանջեան արդէն կլանւած համառուսական յեղափոխութեան արձագանգներով, Ղ. Ղուկասեանի հետ, կը հիմնէր Երեւանի այսպէս կոչւած «երիտասարդ մարքսիստ-ինտերնացիոնալիստների միութիւնը»։ Իսկ 1919-ին, նոյն Ղ. Ղուկասեանի եւ Ա. Բուդաղեանի հետ, ան կը հիմնէր «Հայաստանի երիտասարդ կոմունիստների «Սպարտակ» կազմակերպութիւնը», որ ամիս մը ետք՝ մայիսին, սկսաւ լոյս ընծայել իր ընդյատակեայ պաշտօնաթերթը՝ «Սպարտակ» անունով։